joelniklaus/EU_Wikipedias huggingface dataset:
Marriner Stoddard Eccles

Marriner Stoddard Eccles (* 9. september, 1890, Logan, Utah, USA – † 18. december 1977, Salt Lake City) bol americký bankár, ekonóm, guvernér americkej centrálnej banky.

Životopis 
Študoval na Brigham Young College, po ukončení štúdia slúžil na misii v Škótsku. Po návrate pracoval v rodinnom podniku Blacksmith Fork Canyon. Dokázal zjednotiť a reorganizovať majetok priemyselného konglomerátu a bankovej siete po svojom otcovi Davidovi Ecclesovi. Vo veku 22 rokov sa stal milionárom. V roku 1924 spolu s bratom a členmi bankárskej rodiny Browningovcov založil spoločnosť Eccles-Browning Affiliated Banks, ktorá sa potom rozrástla nákupom ďalších bánk v Utahu, Idahu a Wyomingu. V roku 1928 na správu bánk založil holdingovú spoločnosť First Security Corporation, ktorej prezidentom sa stal.

Jeho spoločnosť odolala niekoľkým krachom bánk počas Veľkej hospodárskej krízy v tridsiatych rokoch.

Bol vymenovaný prezidentom F. D. Rooseveltom za predsedu Federálneho rezervného systému v rokoch 1934 až 1948 a v správnej rade zostal až do roku 1951. Zúčastnil sa aj rokovania na ktorom bola založená Svetová banka a Medzinárodný menový fond. Neskôr sa vrátil naspäť do Utahu, kde písal svoje pamäte.

Externé odkazy 
 Utah History Encyclopedia Biography
 University of Utah Biography
 Biography
 Biography on Richmond Fed's website
 "People Who Made a Difference: Marriner S. Eccles"
 1933 Senate Testimony
 Papers of Marriner S. Eccles 
 Statements and Speeches of Marriner S. Eccles
Marriner S. Eccles papers, 1910-1985
Marriner S. Eccles photograph collection, 1940-1968

Bankári USA
Osobnosti z Utahu
Adela Noriega

Adela Noriega, celým menom Adela Amalia Noriega Méndez,  (* 24. október 1969, Mexiko, Mexiko) je mexická herečka.

Filmografia

Iné projekty

Externé odkazy 
 
 

Mexické filmové herečky
Mexické televízne herečky
Osobnosti z Mexika (mesto)
Žiť a nechať zomrieť

Žiť a nechať zomrieť je v poradí ôsmy film o Jamesovi Bondovi z roku 1973, adaptácia druhého románu spisovateľa Iana Fleminga o tejto postave z roku 1954.

Náhrada za Conneryho 
Návrat Seana Conneryho do oficiálnej série v Diamanty sú večné bol jednorazový a hneď po premiére sa Broccoli a Saltzman pustili do hľadania úctyhodnej náhrady. Rozhodli sa, že skúsia ďalšieho Jamesa Bonda nájsť v armádnych službách. EON Productions podali do niekoľkých armádnych časopisov inzerát: „Ste 007?“ Tento nápad stroskotal na odpore britského hereckého spoločenstva Equity. Do roku 1972 uvažovali producenti napríklad o Julianovi Gloverovi, neskoršom zloduchovi z Len pre tvoje oči. Roger Moore mal šancu na rolu Bonda už v V tajnej službe Jej veličenstva, ale v tom čase bola jeho postava Šimona Templára zo seriálu The Saint príliš populárna, aby mohol 007 dôveryhodne zahrať.

Dej 
James Bond v New Yorku vyšetruje smrť niekoľkých britských agentov a stopy ho privedú ku gangu priekupníkov drog. Objaví spojitosť medzi pánom Veľkým a Dr. Kanangom, majiteľom ostrova San Monique. Jeho pomocníčkou proti Kanangovi a kultu woodoo sa stáva krásna Solitaire.

Zaujímavosti 
Sedemdesiate roky, kedy ôsma bondovka vznikla, boli tiež dobou blaxploitation, kedy sa silne presadzovala afroamerická kultúra. Vplyv na Žiť a nechať zomrieť je evidentný. Je to tiež prvá bondovka, kde sa vyskytuje fiktívna krajina a kde chýba postava Q (ten je v Dr. No, aj keď ho nehral Desmond Llewelyn a je tu uvedené pravé meno Q, major Boothroyd).

Osoby a obsadenie 
 James Bond – Roger Moore
 M – Bernard Lee
 Moneypenny – Lois Maxwell
 Felix Leiter – David Hedison
 Dr. Kananga – Yaphet Kotto
 Solitaire – Jane Seymourová
 J.W. Pepper – Clifton James
 Tee Hee Johnson – Julius Harris
 Baron Samedi – Geoffrey Holder
 Rosie Carver – Gloria Hendry
 Quarrel Jr. – Roy Stewart

Ocenenie 
 Oscar: 1 nominácia (Titulná pieseň Live and Let Die)

Zdroj 

Filmy o Jamesovi Bondovi
Filmy z 1973
Akčné filmy USA
Britské filmy
Vincent Jay

Vincent Jay (* 18. máj 1985, Saint-Martin-de-Belleville, Francúzsko) je francúzsky biatlonista. V roku 2010 získal na zimných olympijských hrách vo Vancouveri zlatú medailu v šprinte na 10 km a bronzovú medailu v stíhacích pretekoch na 12.5 km. Jay tiež vyhral v roku 2009 individuálne preteky na 20 km na Svetovom pohári vo Vancouveri.

Iné projekty

Externé odkazy

Zdroj 

Francúzski biatlonisti
Francúzski olympionici
Narodenia v 1985
Žijúci ľudia
Ivan Jakeš

Ivan Jakeš (* 23. október 1973, Myjava) je slovenský motocyklový pretekár. Od veku sedem rokov sa venoval cyklotrialu, v pätnástich rokoch presedlal na motocykle. Je niekoľkonásobný účastník Šesťdňovej, Majstrovstiev v motokrose, v endure aj cross country. Zúčastnil sa na dvanástich ročníkoch Rely Dakar.

Rely Dakar 
Prvý Dakar absolvoval ešte na africkom kontinente v roku 2007, kedy pre poruchu skončil po 6. etape. Ďalší štart sa už konal v južnej Amerike, kde obsadil celkové 43. miesto. Nasledujúce 3 štarty na Dakare poznačil predčasný koniec kvôli poruchám motocykla, no Rallye Dakar 2013 znamenal veľký úspech v podobe konečného 4. miesta. Na Dakare 2014 Ivan potvrdil svoje kvality, keď obsadil konečné 11. miesto, čo bola najlepšia pozícia jazdca nad 40 rokov. 

Vysoké ciele mal aj pred Dakarom 2015, kde štartoval na novej KTM Rally Replica 450 za Jakeš Dakar Team, ktorý tvoril aj mechanik Jaroslav Beran a kondičný tréner Marián Smyčka. Postupným zlepšovaním sa dosiahol napokon na konečné 8. miesto, pričom vyhral 2 etapy, čo sa dovtedy podarilo iba Jaroslavovi Katriňákovi. Dakar 2016 napriek dobrým výkonom nedokončil, keď po páde v 5. etape bol pre zranenie kolena a členka nútený v nasledujúcej etape odstúpiť z priebežnej 11. priečky. Rovnako 5. etapa bola konečnou aj na Dakare 2017, počas ktorej si pri páde zlomil ruku a bol nútený odstúpiť. Veľké šťastie mal Jakeš už v 3. etape, kedy ho počas búrky zasiahol blesk. Otrasený dokončil etapu a následne podstúpil vyšetrenia, ktoré nepreukázali žiadne zranenie. Desiaty Dakar sa však preňho skončil už o dva dni neskôr. V Rallye Dakar 2019 Ivana sprevádzali technické problémy a viaceré pády, ktoré mu znemožnili nastúpiť do 8. etapy. Skončil tak z priebežnej 39. pozície. Podobný scenár mal aj Rallye Dakar 2020, kedy bol Ivan nútený odstúpiť z 39. pozície pre poruchu prevodovky. V ročníku Rely Dakar 2021 musel pre pozitívny test na Covid-19 svoj štart zrušiť.

Umiestnenia na Rely Dakar 
 Rely Dakar 2007: pre poruchu v 6. etape odstúpil
 Rely Dakar 2008: zrušený
 Rely Dakar 2009: 43. miesto (po penalizácii v úvode Rely, dokončilo 130 jazdcov)
 Rely Dakar 2010: pre poruchu v 7. etape odstúpil
 Rely Dakar 2011: pre poruchu v 10. etape odstúpil z priebežnej 10. priečky
 Rely Dakar 2012: pre poruchu v 5. etape odstúpil z priebežnej 18. priečky
 Rely Dakar 2013: konečné 4. miesto
 Rely Dakar 2014: konečné 11. miesto
 Rely Dakar 2015: konečné 8.
 Rely Dakar 2016: pre zranenie odstúpil v 6. etape z priebežnej 11. pozície
 Rely Dakar 2017: pre zranenie odstúpil v 5. etape z priebežnej 8. pozície
 Rely Dakar 2019: pre zranenie odstúpil pred 8. etapou z priebežnej 39. pozície
 Rely Dakar 2020: pre poruchu prevodovky odstúpil pred 4. etape z priebežnej 39. pozície
 Rely Dakar 2021: pre pozitívny test na Covid-19 musel zrušiť účasť

Referencie

Externé odkazy 
 Oficiálna webstránka

Narodenia v 1973
Žijúci ľudia
Osobnosti z Myjavy
Slovenskí motocyklisti
Jazdci Rallye Dakar
A.S.P.M.

ASPM (skratka slov „Amatérské sdružení profesionálních muzikantů“) je česká, prevažne bluesová hudobná skupina, založená v roku 1984 a činná dodnes.

Trio 
V druhej polovici 80. rokov a začiatkom 90. rokov tvorili skupinu traja, na českej scéne už relatívne renomovaní hudobníci: Jan Spálený, Petr Kalandra a František Havlíček.

Jan Spálený bol prevažným autorom hudobnej zložky repertoáru (skupina hrávala tiež coververzie zahraničných hitov, napríklad piesne Boba Dylana). Texty pre kapelu písalo niekoľko význačných textárov tej doby: Petr Kopta, Zdeněk Rytíř či Pavel Vrba, ale zriedkavo si písali texty Spálený a Kalandra sami. Havlíček potom plnil úlohu sólistu na dychové nástroje (saxfóny, a hlavne basklarinet). Žánrovo by sa hudba z tohto obdobia dala zaradiť na rozmedzie folku a blues a skupina v jeho priebehu nahrala štyri štúdiové hudobné albumy.

Súčasné ASPM 
Roku 1993 sa trio rozišlo a Jan Spálený si založil nové ASPM, jeho základom je on ako spevák a klavirista, jeho syn Filip Spálený ako tubista, Michal Gera ako hráč na trúbku a ako vibrafónista Radek Krampl. Na bicie hráva Filip Jeníček. ASPM v tejto podobe hráva oproti pôvodnému triu viac džezovejšiu podobu blues. Vydalo šesť štúdiových albumov, z nich dve ("...až srdce usedá" a "Má vina") boli ocenené cenou akadémie populárnej hudby Anděl.

Diskografie 
1988 - Vytopená dáma

České hudobné skupiny
České bluesové hudobné skupiny
Sesvete

Sesvete je mesto v Chorvátsku, v blízkosti hlavného mesta Záhreb. V roku 2009 v ňom žilo 75 076 obyvateľov.

Charakteristika 
Mesto leží 11 km od Záhrebu, v nadmorské výške . Hlavným zdrojom príjmov mesta je turistika, no v poslednom čase tu vznikajú i prevádzky a podniky, ktoré sú významné najmä pre susedné hlavné mesto. Navštevovaný je barokový kostol všetkých svätých (chorvátsky Svi sveti) s dvoma zvonicami a tiež blízke hory a prírodný park Medvednica.

Externé odkazy 
 Oficiálna Webstránka

Mestá v Chorvátsku
Viliam Rozboril

Viliam „Vilo“ Rozboril (* 13. február 1967, Ilava) je slovenský moderátor pôsobiaci v TV JOJ. Vyštudoval herectvo a istý čas pôsobil v divadlách Jonáša Záborského v Prešove a v Spišskej Novej Vsi. Žije v Bratislave.

Projekty 
 Teleráno 
 Cestoviny
 Smiechoty
 Vilomeniny
 Mojsejovci
 Big Brother
 Nevesta pre milionára
 Bailando
 Elán je Elán
  Modré z neba
 V siedmom nebi'
 Tanec snov 
 Dom Snov Love Island

Ocenenia 
V roku 2006 získal v diváckej ankete TV Markíza ocenenie Tom v kategórii zabávač a Absolútny Tom.

cena OTO v kategórii zabávač v roku 2005

Viacnásobné ocenenie Telkáč roka v kategórii moderátor i v kategórii Televízna relácia za relácie Modré z neba a V siedmom nebi.

Externé odkazy 

Žijúci ľudia
Slovenskí televízni moderátori
Slovenskí divadelní herci
Členovia Divadla Jonáša Záborského
Osobnosti z Ilavy
Kristýna Badinková Nováková

Kristýna Badinková Nováková (* 24. apríl 1983 Praha, Československo) je česká filmová herečka.

Biografia 
Kristýna vyštudovala cestovný ruch a alternatívne a bábkové divadlo na DAMU. V rokoch 1994 až 1998 bola členkou divadelného súboru Bílá síť, od roku 2005 organizuje vlastné divadelné projekty (v roku 2005 premiéra autorského predstavenia ADORE v divadelnom priestore NoD v Prahe).

Do podvedomia divákov sa dostala vďaka filmu Výchova dívek v Čechách, kde na seba upozornila v úlohe školáčky Agáty. Tam si ju tiež všimol režisér Jan Hřebejk, ktorý ju pozval na konkurz do roli Jindřišky vo filme Pelíšky. Ďalej si zahrala v televíznych seriáloch Bazén, Ordinace v růžové zahradě, Letiště a vo filmoch Ro(c)k podvraťáků, Chyťte doktora, Děti noci a iných.

Objavila sa tiež v dokumente Můj dům, můj hrad režiséra Pavla Fojtíka a vo filme Jak jsme natáčeli s Tomem režiséra Morisa Issu – víťaznej snímky medzinárodnej prehliadky CIAK Junior, kde súťažia krátke filmy, natočené podľa detských námetov. Kristýna Nováková tiež hráva v divadle, napríklad v Studiu Dva: Dámská šatna, Zdravý nemocný, Absolvent.

Bola vydatá za režiséra Jaroslava Fuitu a 25. novembra 2009 sa im narodila dcéra Rozárie, 2013 Mariana. V roku 2016 sa s ním rozviedla. V súčasnosti je druhýkrát vydatá.

Filmografia
Jak jsme natáčeli s Tomem (1997)
Výchova dívek v Čechách (1997)
Kinetická encyklopedie všehomíra (1998)
Pelíšky (1999)
Brnění a rolničky (2001)
Bespojení (2003)
Pátek čtrnáctého (2003)
Světlu vstříc (2003)
Milenci a Vrazi (2004)
Bazén (2005)
Ordinace v růžové zahradě (2005)
Rána z milosti (2005)
Letiště (2006)
Ro (c) k podvraťáků (2006)
Chyťte doktora (2007)
Děti noci (2008)
Taková normální rodinka (2008)
Dvojka (2009)
Láska za milion (2009)
Kuky se vrací (2010)

Externé odkazy
 Kristýna Nováková na www.csfd.cz
 Kristýna Nováková na www.konobox.cz
 Osobnosti.cz

Zdroj 

České divadelné herečky
České filmové herečky
České televízne herečky
Osobnosti z Prahy
Marek Morvai-Javorský

Marek Morvai-Javorský (* 18. jún 1986, Bratislava) je slovenský a český herec.

Biografia 
Jeho kariéra začala v Česko-slovenskej televízii v Bratislave. Začínal v magazíne pre deti Od Kuka do Kuka. Potom presídlil do Ostravy a tam ako 8-ročný chlapec uvádzal magazín Českej televízie pre deti Klubíčko. Tu ho objavil režisér Jan Hřebejk do seriálu Českej televízie Kde padají hvězdy, kde si zahral rolu nešťastného "záporáka" Foxla. Po dobrom osvedčení ho Jan Hřebejk obsadil do filmu Pelíšky, kde si zahral syna Evy Holubovej Péťu.

Vo filme sa stretli s Janom Hřebejkom ešte raz, v televíznom seriáli Bakaláří. Potom hral ešte v niekoľkých rozprávkach Slovenskej televízie ako napr. Lízankové kráľovstvo, O Dúhenke. Momentálne sa venuje fotografovaniu a nepokračuje v hereckej kariére.

Filmografia 
 Kde padají hvězdy (1996)
 Pelíšky  (1999)

Externé odkazy 
 Herec na CSFD
 Herec na Kinobox-e

Žijúci ľudia
Slovenskí televízni herci
Českí televízni moderátori
Českí filmoví herci
Českí televízni herci
Detskí herci
České osobnosti slovenského pôvodu
Osobnosti z Bratislavy
Marc Mysterio

Marc Mysterio je kanadský DJ a producent.

Diskografia 
Single
 2008: "Roll Wit It" (Spinnin' Records)
 2009: "One More Time" (Daft Punk coververzia) s Teo Moss & Yardi Don (World Class Records)
 2009: "Sunshine" featuring Gary Pine and Jamie Sparks (Hi-Bias Records)
 2009: "Tomorrow" so Samanthou Fox (Sony Music Entertainment)
 2010: "Shout It Out" (Cloud9Dance)
 2011: "Let Loose" featuring Laura V (Hi-Bias)
 2011: "All Wrong" featuring Karl Wolf a Jamie Sparks

Remixy
 2007: David Guetta – "Delirious"
 2007: David Guetta – "Delirious"

Externé odkazy 
 Oficiálna webstránka
 MySpace stránka
 Facebook stránka
 Discogs

Kanadskí dídžeji
Kanadskí dance hudobníci
Remixéri
Got Blue Balls

Got Blue Balls je slovenská rocková skupina zo Sliača. V roku 2009 ju založili Michal Minár (vokály, gitara), Dzurko Orawetz (gitara, zadné vokály), Stanka Apfelová (basgitara, zadné vokály) a Richard Mikuš (bicie, perkusie). V roku 2011 k sebe pribrali piateho koncertného člena, svojho dlhoročného kamaráta Borisa Štefánika (klávesy, zadné vokály, perkusie).

Got Blue Balls sú ovplyvnení rock'n'rollom, punkom, bluesom a hardcore-om. Často sú prirovnávaní k americkým stoner rockovým kapelám. Vydali jeden štúdiový album.

Založenie kapely a prvý singel (2009 – 2010) 
Kapela vznikla v roku 2009 po tom, čo sa jej zakladatelia pôsobiaci v niekoľkých lokálnych kapelách rozhodli spojiť do jedného celku. Ten nazvali "Got Blue Balls". O pár mesiacov neskôr podpísali zmluvu s PJ records. Svoj prvý singel "Devil in Bed" vydali 21. septembra 2010. Tento singel bol nominovaný za Singel roka v oceceniach Rádia_FM "Radio head awards 2011".

Kapela už v tomto období zdieľala pódium s viacerými známymi zoskupeniami: s legendárnou punkovou kapelou The Casualties (US), ďalej s Ezra Furman and the Harpoones (US), Slobodnou Európou (SK) či Lavagance (SK).

Debutový album a turné (2011 – súčasnosť) 
Got Blue Balls nahrávali svoj debutový album v Badíne u Miroslava Speváka. Svoj rovnomenný album "Got Blue Balls" vydali 23. júna 2011 na vlastné náklady a na voľné stiahnutie.

Z jedenástich skladieb sa štyri stali singlami: "Devil in Bed", "Wouldn't you say that I'm on fire", "Heart of a Rocknrolla" a "Move on". Ku každému z nich zverejnili Got Blue Balls promo videoklip zo svojich vystúpení.. Po vydaní albumu koncertovali a navštívili niekoľko festivalov, vrátane najväčšieho slovenského festivalu Pohoda či českého festivalu Rock For People. V októbri 2011 vystúpili aj na prvom ročníku Pohoda Indoor Camping festivalu a absolvovali turné vo Francúzsku s tamojšou kapelou The Shifoomies band.

V súčasnosti pracujú na nových skladbách.

Diskografia 
Štúdiové albumy
 Got Blue Balls (2011)

Single
 „Devil in Bed“ (2010, PJ Records)

Referencie

Externé odkazy 
 Bandzone

Slovenské rockové hudobné skupiny
Abakavir

Abakavir alebo abacavir je inhibítor reverznej transkriptázy zo skupiny nukleozidových analógov (NRTIs), antivirotikum. V kombinácii s inými antiretrovírusovými liečivami znižuje vírusovú záťaž HIV a udržiava ju na nízkej úrovni. Zvyšuje počet CD4 buniek. Je určený na liečbu HIV infekcií.

Odporúčaná dávka (pacient hmotnosti nad ) je 600 mg denne v jednej alebo rozdelená na 2 dávky.

Kontraindikácie a nežiaduce účinky 
Nesmú ho užívať pacienti s precitlivenosťou na abakavir (čo je i jeho najčastejší nežiaduci účinok) a s chorobami pečene (ktorá liek metabolizuje). Nemal by sa podávať pacientom v konečnom štádiu ochorenia obličiek. K ďalším nežiaducim účinkom patrí nevoľnosť, zvracanie, hnačka, bolesti brucha a ťažká únava, bolesti svalov a kĺbov, bolestivý opuch hrdla, dýchavičnosť, kašeľ a bolesti hlavy. Príležitostne sa zjavuje konjuktivitída, vredy v dutine ústnej a nízky krvný tlak. Nepríjemnou až život ohrozujúcou komplikáciou najmä u pacientov s už existujúcimi poruchami pečene je laktátová acidóza.

Štúdie preukázali, že nosičstvo alely HLA-B*5701 je spojené s významne zvýšeným rizikom alergickej reakcie na abakavir (viac ako 50%), preto sa výrazne odporúča pred začatím liečby vykonať príslušný genetický test (štúdia CNA106030 (PREDICT-1)). V každom prípade je akékoľvek podozrenie na alergickú reakciu dôvodom na okamžité a trvalé ukončenie liečby týmto prípravkom. K príznakom patrí predovšetkým vysoká horúčka, exantém a vyššie uvedené nežiaduce účinky; reakcia môže byť i smrteľná. Pozor na možnú zámenu alergickej reakcie za ochorenie dýchacích ciest (dušnosť a bolesti hrdla) alebo gastroenteritídu (hnačka, horúčka, bolesť brucha).

Komerčné preparáty 
Predáva sa pod obchodným názvom Ziagen v podobe roztoku (koncentrácia 20 mg abacaviru na ml) a obaľovaných tabliet (300 mg abacaviru). Je tiež jednou zo zložiek lieku s obchodným názvom Kivexa a Trizivir.

Zdroje

Antivirotiká
Základné a špeciálne esenciálne liečiva podľa WHO
HAL 9000

HAL 9000 je palubný počítač na vesmírnej lodi Discovery One vo fiktívnom príbehu Vesmírna odysea od spisovateľa Arthura C. Clarka.

HAL (anglicky Heuristically programmed ALgorithmic computer, Heuristicky naprogramovaný ALgoritmický počítač) predstavuje umelú inteligenciu, ktorá komunikuje a spolupracuje s posádkou. Obvykle je predstavovaný červeným okom kamery, ktoré sa vyskytuje po celej Discovery. Hlas HALa 9000 bol dabovaný kanadským hercom Douglasom Rainom.

HAL bol uvedený do prevádzky 12. januára 1997 (vo filme 1992) v HAL Laboratories ako produktové číslo 3. Jeho prvým inštruktorom bol Dr. Chandra (v prvom filme Mr. Langley). HAL je schopný nielen komunikovať, rozpoznávať reč, tváre  ale tiež odzerať z pier má veľa zmyslov pre umenie, vyjadrovanie emócií, dedukcie, hranie šachov atď. K tomu všetkému najviac ešte udržuje všetky systémy na medziplanetárnej misii pod kontrolou.

HAL získal v rebríčku AFI’s 100 Years… 100 Heroes and Villains 13. pozíciu na zozname najväčších filmových zloduchov všetkých dôb.

Vo francúzskej verzii 2001: Vesmírna odysea je HAL pomenovaný ako „CARL“ (francúzsky) (Cerveau Analytique de Recherche et de Liaison). Kamera však stále sníma nápisy „HAL 9000“.

Referencie 
 

Fiktívne počítače
Fiktívni vrahovia
Filmové postavy
2. hokejová liga (Slovensko) 2011/2012

2. hokejová liga (Slovensko) 2011/2012 bola devätnástou sezónou 2. hokejovej ligy. Súťaž bola rozdelená do dvoch skupín, po ktorých nasledovala nadstavbová časť o postup do 1. hokejovej ligy, ktorá pozostávala zo vzájomného zápasu víťazov dvoch skupín. Vo finále vyhralo družstvo HK Iskra Partizánske nad družstvom HKM Rimavská Sobota 2:1 na zápasy v sérii hranej na dva víťazné zápasy. Družstvo HK Iskra Partizánske sa tak stretlo v baráži o postup do 1. hokejovej ligy s družstvom HK Trebišov v ktorej však neuspelo.

Hokejové kluby v sezóne 2011/2012

Základná časť

Skupina Západ

Skupina východ

O postup

Baráž o 1. hokejovú ligu

Externé zdroje 
 2. hokejová liga SZĽH sezóna 2011/2012
 1. hokejová liga SZĽH sezóna 2011/2012

Sezóny slovenskej hokejovej ligy
Ľadový hokej v 2011
Ľadový hokej v 2012
Halmstad

Halmstad je  prístavné mesto v provincii Halland na západe Švédska. Je hlavným mestom provincie Halland. V meste žilo v roku 2010 58 577 obyvateľov.

Dejiny 
Na tomto mieste sa v minulosti odohralo niekoľko krvavých bitiek. Pozdĺž pobrežia, vo Vikingskej dobe a stredoveku proti sebe bojovali dvaja severskí králi. V tých časoch bolo Halmstad najväčšie mesto na západnom pobreží. Štatút mesta mu bol udelený už v roku 1307. Halmstad dlhé obdobie patril pod dánsku správu. Až v roku 1645 sa mesto stalo švédskou provinciou.

Kristián IV. – kráľ Dánska v rokoch 1588 – 1648, zanechal na Halmstade nezmazateľné stopy. Často sa zdržiaval v dánskom regióne Halland a okrem iného postavil Halmstadský hrad (Halmstad Slott), bránu Norre Port a dal mestu podobu, akú má dnes, s Torg Stora (Veľké námestie) v centre. V snahe brániť hranicu proti Švédom, Halmstad zmenil toto pokojné obchodné mesto na silnú pohraničnú pevnosť. Táto premena sa začala v roku 1590 pod jurisdikciou Hansa van Stenwinkela a Willuma Cornelissena (obaja sú pochovaní v kostole svätého Nikolasa).

V roku 1619 bolo mesto zničené požiarom, čo kráľ Kristián IV. využil na prestavbu Halmstadu na moderné renesančné mesto. Pozdĺž Storgatanu, medzi hradom a  Norre Portom možno vidieť obchodné domy, postavené po požiari.
 
Halmstad stratil svoj ​​význam ako hraničná pevnosť v roku 1645, kedy sa stal švédskou provinciou. V 18. storočí ho opustila posádka, hradby boli strhnuté a vodná priekopa zasypaná.

Pamiatky

Halmstad Slott 
Hrad bol postavený ako rezidencia pre šľachtu, kráľa a jeho dvor pri návšteve Halmstadu. V porovnaní s ostatnými hradmi, ktoré Kristián IV. postavil, je Halmstad pomerne jednoduchý hrad. V roku 1619, kedy bol takmer dokončený, pozval Kristián IV. na hrad Gustáva II. Adolfa. Hostina na zámku trvala celých sedem dní. Spomienkou na stretnutie je Astenen Kung (Kráľovský kameň), kamenný reliéf vytvorený Edvinom Öhrströmom z radnice Torg Stora.

Kultúra

Múzeá 
Halland Konstmuseum (Halmstadské krajské múzeum) bolo postavené v roku 1933, stojí pri rieke Nissan a Norra Katts parku v centrálnom Halmstade. Ponúka trvalé a dočasné výstavy umenia a dejín kultúry, rovnako ako bohatý program.

Mjellby Konstmuseum (Mjellbyjske múzeum umenia) je domovom Halmstadskej skupiny, ale organizujú sa tu aj národné a medzinárodné výstavy historických ale aj súčasných prác. Surrealistická Halmstadská skupina vznikla v roku 1929 a jej šiesti členovia spolupracujú už vyše 50 rokov.

Šport

Halmstads BK 
V meste pôsobí futbalový tím Halmstads BK. Založený bol v roku 1914 a hráva švédsku najvyššiu futbalovú súťaž.

Známi rodáci 
Christopher Amott – švédsky gitarista
Michael Amott – britsko-švédsky gitarista
Sofia Arvidsson – švédska profesionálna tenistka
Jonas Altberg – švédsky spevák-skladateľ, hudobný producent a DJ
Fredrik Ljungberg – švédsky futbalista
Gustav Nyquist – švédsky hokejista

Partnerské mestá 
  Olsztyn, Poľsko

Galéria

Iné projekty

Referencie

Externé odkazy 
 Oficiálna stránka mesta  
 Halmstad Slott 
 
Mestá vo Švédsku
Prístavné mestá vo Švédsku
Prístavné mestá Severného mora
Mária Anna Habsburská (1634 – 1696)

Mária Anna Habsburská (španielsky: Mariana de Austria;  anglicky: Mariana of Austria) (* 23. december 1634, Viedeň, Rakúsko – † 16. máj 1696, Madrid, Španielsko) bola rakúska arcivojvodkyňa z Habsburskej dynastie, ktorá sa sobášom stala kráľovnou španielskou, neapolskou a sicílskou. Po smrti manžela, kráľa Filipa IV., vládla ako regentka (1665 – 1675) za ich malého syna Karola II.

Životopis 
Arcivojvodkyňa Mária Anna bola najstaršia dcéra Ferdinanda III. a jeho prvej manželky Márie Anny, obaja rodičia patrili k vládnucemu domu Habsburgovcov – otec pochádzal z rakúskej vetvy a matka zo španielskej.

Druhorodená Mária Anna mala štyroch mladších súrodencov a staršieho brata, následníka trónu Ferdinanda. Z mladších súrodencov sa dospelosti dožil len Leopold, ktorý sa po smrti svojho staršieho brata Ferdinanda stal cisárom a kráľom v dedičných habsburských krajinách ako Leopold I. Jeho prvou manželkou sa stala Máriina najstaršia dcéra Margaréta Terézia.

Život 
8. novembra 1649 sa vydala za svojho strýka, kráľa španielskeho, portugalského, neapolského a sicílskeho. Filip IV. bol bratom Máriinej matky a jeho prvá manželka Izabela Bourbonská zomrela roku v 1644. Po smrti následníka trónu Baltazára Karola nemali Habsburgovci mužského následníka španielskeho trónu.

Mária Anna dala život hneď trom synom, na trón nastúpil najmladší z nich, Karol, za ktorého po manželovej smrti v roku 1665 vládla. Po Karolovej smrti v roku 1700 vypukla vojna o španielske dedičstvo.

Deti 
 Margaréta Terézia (12. júl 1651 – † 12. marec 1673) ∞ 1666 cisár Leopold I. (* 1640 – † 1705)
 María Ambrosia (*/† 1655)
 Felip Próspero (* 20. november 1657 – † 1. november 1661)
 Fernando Tomás (* 1658 – †  1659)
 Karol II. (* 6. november 1661 –  †  1. november 1700)

Genealógia

Sú po nej pomenované 
 Mariánske ostrovy

Iné projekty

Zdroj 

Habsburgovci
Kráľovské manželky Španielska
Kráľovské manželky Neapolska
Kráľovské manželky Sicílie
Regentky
Arcivojvodkyne
Osobnosti z Viedne
Úmrtia na rakovinu prsníka
Bobok

Bobok môže byť:
výkal menších prežúvavcov alebo hlodavcov, pozri pod výkal
priezvisko:
Ján Bobok
Jozef Bobok
Arnold Bobok
Karentovaný časopis

Karentovaný časopis je vedecký časopis registrovaný a spracúvaný službou ISI Current Contents a vyhľadateľný v niektorej z tematických sérií Current Contents Connect, ktoré sú dostupné v rámci portálu Web of Knowledge. Spravidla ide o recenzovaný, vedecky vyššie hodnotený časopis.

Termín sa na Slovensku vyskytuje najmä ako vymedzenie okruhu časopisov požadovaných pri vykazovaní publikačnej činnosti vedeckých pracovníkov. V Česku sa používa skôr termín impaktovaný časopis.

Slovenské vedecké časopisy indexované v databázach Web of Science a Web of Knowledge

Referencie

Pozri aj 
 Impakt faktor
 Scopus
 Predátorský časopis

Externé odkazy 
 Je tento časopis karentovaný?
 Recenzované a impaktované odborné časopisy
 Impakt faktor časopisu a impaktovaný časopis

Vedecké časopisy
Karentované časopisy
Agneša Francúzska (1260)

Anežka Francúzska (, * 1260 – † 19. december 1325) bola francúzska princezná, dcéra kráľa Ľudovíta IX. a Margaréty Provensalskej, vydatá burgundská vojvodkyňa. Pochádzala z dynastie Kapetovcov.

Životopis 
Anežka bola pravdepodobne posledným potomkom kráľovského páru a ako devätnásťročná sa v roku 1279 vydala za burgundského vojvodu Róberta II. 

Róbert Burgundský zomrel v roku 1306 a Anežka sa stala regentkou vojvodstva, významne ovplyvňovala politiku svojich synov i po dosiahnutí plnoletosti. Dve dcéry výhodne vydala za francúzskych princov a snažila sa pomôcť svojej uväznenej dcére Margaéte. Margaréta však vo väzení v roku 1315 zomrela a jej manžel Ľudovít X. ju nasledoval o rok neskôr. Zostala po nich dcéra Jana, päťročná Anežkina vnučka a dedička francúzskeho trónu. Anežka sa snažila dievčatko získať do svojho opatrovníctva. Po nástupe Filipa V. na francúzsky trón podporovala kompromis – Jana sa vzdala nárokov na francúzsky trón výmenou za Navarrské kráľovstvo.

Anežka manžela prežila o celých dvadsať rokov a bola pochovaná po jeho boku v kláštore Cîteaux. Náhrobok sa do súčasnosti nezachoval.

Deti 
 Jean (* 1279 – † 1283)
 Marguerite (* 1285 – † pred 1290)
 Blanka (* 1288 – † 28. júl 1348) ∞ 1307 gróf Eduard Savojský († 1329)
 Margaréta (* 1290 † 14. august 1315) ∞ 1305 dauphin a navarrský kráľ Ľudovít (* 1289 – † 1316)
 Jana (* 1293 – † 12. september 1348) ∞ 1313 gróf z Valois Filip VI. (* 1293 – † 1350)
 Hugo V. (* 1294 – † 9. máj 1315)
 Odo IV. (* 1295 – † 3. apríl 1350) ∞ 1318 princezná Jana (* 1308 – † 1347), dcéra  Filipa V.
 Ľudovít (* 1297 – † 2. august 1316) ∞ 1313 achajská kňažná Matilda Henegavská (* 1293 – † 1331)
 Mária (* 1298 – † 1336) ∞ 1310 vojvoda Eduard I. († 1336)
 Róbert (* 1302 – † 19. október 1334) ∞ Jeanne de Chalon, grófka z Tonnerre

Referencie

Iné projekty

Externé odkazy 
 Genealógia

Zdroj 

Kapetovci
Francúzske princezné
Regentky
Narodenia v 1260
Úmrtia v 1325
Regenti Burgundska
Kvalifikácia žien na Majstrovstvá Európy vo vodnom póle 2012

Kvalifikácie sa zúčastnilo 8 európskych štátov, ktoré bojovali o 4 miestenky na záverečný turnaj v 2 skupinách. Prebiehala od 29. januára do 15. októbra 2011.

Priamy postup 
Priamo postupovala hostiteľská krajina a prvých 5 tímov z ME 2010:
  Holandsko
  Rusko
  Grécko
  Taliansko

Nasadenie do výkonnostných košov

Kvalifikácia

Skupina A

Skupina B

Pozri aj 
 Kvalifikácia mužov na Majstrovstvá Európy vo vodnom póle 2012

Externé odkazy 
 Vodné pólo na oficiálnej stránke Európskej plaveckej ligy 

Vodné pólo v 2011
Kvalifikácia
Majstrovstvá Európy II. divízie v halovom pozemnom hokeji žien 2012

Majstrovstvá Európy II. divízie v halovom pozemnom hokeji žien 2012 boli 9. majstrovstvá Európy II. divízie žien v halovom pozemnom hokeji. Bolo to druhé najvyššie kontinentálne podujatie EHF v halovom pozemnom hokeji žien v roku 2012. Konalo sa od 20.22. januára 2012 v Slagelse, v Dánsku, za účasti 8 tímov. V Dánsku sa konali halové ME II. divízie žien po druhý raz, keď predtým to bolo v roku 1998.

Aréna

Kvalifikované tímy

Výsledky

Skupina A

Skupina B

Skupina o 5.8. miesto

Skupina o 1.4. miesto

Konečné poradie tímov

Pozri aj 
 Majstrovstvá Európy v halovom pozemnom hokeji 2012
 Majstrovstvá Európy II. divízie v halovom pozemnom hokeji mužov 2012
 Majstrovstvá Európy III. divízie v halovom pozemnom hokeji 2012

Referencie

Externé odkazy 
 HME 2012 na oficiálnej stránke EHF 
 Oficiálna stránka Dánskej únie pozemného hokeja (po dánsky)

Pozemný hokej v 2012
Ženy
Pozemný hokej
Majstrovstvá Európy III. divízie v halovom pozemnom hokeji 2012

Majstrovstvá Európy III. divízie v halovom pozemnom hokeji 2012 boli 5. majstrovstvá Európy III. divízie mužov a 3. v kategórii žien v halovom pozemnom hokeji. Bolo to tretie najvyššie kontinentálne podujatie EHF v halovom pozemnom hokeji mužov a žien v roku 2012. Konalo sa od 20.22. januára 2012 v Gondomare, v Portugalsku, za účasti 8 mužských a 7 ženských tímov.

Aréna

Kvalifikované tímy 

Muži

Ženy

Výsledky

Muži

Skupina A

Skupina B

Skupina o 5.8. miesto

Skupina o 1.4. miesto

Ženy

Konečné poradie tímov 

Muži

Ženy

Pozri aj 
 Majstrovstvá Európy v halovom pozemnom hokeji 2012
 Majstrovstvá Európy II. divízie v halovom pozemnom hokeji mužov 2012
 Majstrovstvá Európy II. divízie v halovom pozemnom hokeji žien 2012

Referencie

Externé odkazy 
 Oficiálna stránka HME III. divízie 2012 
 HME III. divízie 2012 na oficiálnej stránke EHF 
 Oficiálna stránka Portugalskej federácie pozemného hokeja 

Pozemný hokej v 2012
 
Pozemný hokej
2012 v Portugalsku
Divertikul

Divertikul je vydutina (slepá výchlipka) dutého orgánu, najčastejšie orgánu tráviacej sústavy alebo močového mechúra. V užšom zmysle je divertikul len tzv. pravý divertikul (pozri nižšie). 

Rozdelenie podľa pravosti:
pravý divertikul – má všetky zložky steny vo vydutine (stena má 3 zložky: sliznicu, svalovinu a serózu)
nepravý divertikul – vydutinu tvorí len sliznica a podsliznicového väziva

Rozdelenie podľa vrodenosti:
vrodený divertikul – ide vždy o pravé divertikuly
získaný divertikul – môže ísť o pravé alebo nepravé divertikuly

Patogenetické rozdelenie:
 trakčný divertikul – vzniká vytiahnutím steny
 pulzný divertikul – vzniká následkom zvýšeného intraluminálneho tlaku
 zmiešaný divertikul – kombinácia oboch

Tzv. funkčný divertikul je vydutina vznikajúca kontrakciou steny okolo drobnej lézie. Od divertikulu odlišný je pseudodivertikul, ktorý vzniká vyhĺbením patologicky zmeneného tkaniva.

Divertikuly tráviacej sústavy 

Okrem Meckelovho divertikla sa divertikuly v tenkom čreve vyskytujú najmä v dvanástniku a v lačníku. Väčšinou sú asymptomatické a nájdené ako náhodný nález pri rádiologickom vyšetrení tenkého čreva. Symptómy spôsobujú iba príležitostne pre ich anatomickú blízkosť k okolitým štruktúram, alebo sa môžu prejaviť zápalom a krvácaním. 

Divertikulóza hrubého čreva (tiež divertikulárna choroba) je časté ochorenie vo vyspelých krajinách. Najčastejšie postihuje poslednú časť hrubého čreva - esovitú kľučku. Príčinou býva porucha vyprázdňovania u osôb, ktoré konzumujú stravu s malým podielom nestráviteľných zvyškov, produkujúcu tuhú, málo objemnú stolicu, ktorá sa vyprázdňuje pod vyšším tlakom. Zápal týchto divertiklov sa volá divertikulitída.

Referencie

Literatúra 
divertikul in: Encyklopédia medicíny 
 Mařatka, Z.: Dvanáctník a jeho nemoci (kromě vředu). In Mařatka Z (ed.). Gastronterologie. Karolinum, Praha 1999: 195 – 199.
 Frič,P., Dvořák, M., Mařatka, Z, Mandys, V.: Jiné nemoci tenkého střeva. In Mařatka Z (ed.). Gastronterologie. Karolinum, Praha 1999: 215 – 226.
 LaMont, J.T., Isselbacher, K.J.: Diseases of the Small and Large Intestine. In Isselbacher, K.J., Braunwald, E., Wilson,.J.D, et al.: (eds.). Harrison´s Principles of Internal Medicine. McFraw-Hill Inc., New York 1994: 1417 – 1424.

Patologická anatómia
Choroby tráviacej sústavy
Joseph Kosuth

Joseph Kosuth (* 31. január 1945 Toledo, Ohio) je americký konceptuálny umelec, jeden z najvýznamnejších predstaviteľov konceptuálneho umenia. Zdôrazňuje posun od perceptualizmu ku konceptualizmu presúvaním sa od fyzična k duchovnu. Zaoberá sa vzťahom medzi reálnym predmetom a jeho myšlienkou, pričom v tomto procese zohráva veľkú úlohu jazyk.

Po otcovi je maďarského pôvodu, po matke anglického, francúzskeho a čerokézskeho pôvodu.

Referencie

Iné projekty

Externé odkazy 
 Joseph Kosuth na stránkach Guggenheimovho múzea v New Yorku

Umelci USA
Osobnosti USA maďarského pôvodu
Osobnosti USA anglického pôvodu
Osobnosti USA francúzskeho pôvodu
Osobnosti USA čerokézskeho pôvodu
Osobnosti z Toleda (Ohio)
Nachsko-dagestanské jazyky

Nachsko-dagestanské jazyky (iné názvy: našsko-dagestanské jazyky,  východokaukazské jazyky, východné kaukazské jazyky, severovýchodokaukazské jazyky, severovýchodné kaukazské jazyky, dagestanské jazyky, kaspické jazyky, čečensko-dagestanské jazyky, čečensko-lezginské jazyky) je jazyková rodina, a to v závislosti od autora buď úplne samostatná jazyková rodina alebo podskupina jazykovej rodiny kaukazské jazyky či podskupina jazykovej rodiny severokaukazské jazyky.

Členenie
Nachsko-dagestanské jazyky:
dagestanské jazyky (v užšom zmysle)
avarsko-andsko-cezské jazyky
avarsko-andské jazyky
avarské jazyky
andské jazyky
cezské jazyky (=didojské jazyky)
laksko-darginské jazyky – niekedy sú namiesto zoskupenia len samostatné jazyky lakčina a darginčina
lezginské jazyky
hinalugčina – zaraďovaná aj pod lezginské jazyky
nachské jazyky (=našské jazyky)

Schulze 2009 má klasifikáciu odlišnú v tom zmysle, že v systéme zamenil postavenie avarsko-andsko-cezských jazykov a nachských jazykov, čiže presnejšie: nachské jazyky podľa neho patria do skupiny, ktorú iní nazývajú dagestanské jazyky, a avarsko-andsko-cezské jazyky naopak tvoria samostatnú skupinu nachsko-dagestanských jazykov.

Niektorí autori pod nachsko-dagestanské jazyky ako tretiu vetvu zaraďujú vymreté churritsko-urartské jazyky; v takom prípade sú nachsko-dagestanské jazyky synonymom pojmu alarodské jazyky.

Zdroje 
zdroje v článku kaukazské jazyky
Schulze 2009: 
Schulze 2007:
Fön (vietor)

Föhn je teplý suchý vietor, vanúci z južného smeru a prekonávajúci pohorie. Na jeho južnej strane dôjde k zrážkovej činnosti a na severnú stranu tak dorazí už suchý studený vzduch, ktorý sa s klesajúcou nadmorskou výškou otepľuje. 

Príkladom je prechod takéhoto vetra cez Alpy, kedy je severná časť vrátane južných svahov Šumavy výrazne teplejšia a suchšia. Na Slovensku sa tento jav prejavuje v okolí Žiliny, kde hlavný podiel zohráva južná časť Lúčanskej Fatry, ktorá zachytí zrážky a do Žilinskej kotliny už prúdi suchý vzduch.

Iné projekty

Zdroj 

Vietor
Majstrovstvá Afriky v hádzanej 2002

Majstrovstvá Afriky v hádzanej 2002 boli v poradí 15. majstrovstvá Afriky v hádzanej, ktoré organizuje Africká hádzanárska konfederácia (CAHB). Konali sa v Rabate, v Maroku od 19.28. apríla 2002, za účasti 12 mužských a 9 ženských tímov. Maroko bol organizátorom afrického šampionátu druhýkrát, keď predtým hostilo toto podujatie v roku 1987. Víťazom v mužskej kategórii sa stalo , ktoré vo finálovom stretnutí zvíťazilo nad . U žien získala titul tretíkrát v rade  po finálovej výhre nad .

Výsledky

Muži

Základné skupiny

Skupina A

Skupina B

Skupina C

Skupina D

Play-off

Stretnutia o 9.12. miesto

Stretnutie o 11. miesto

Stretnutie o 9. miesto

Štvrťfinále

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Ženy

Základné skupiny

Skupina A

Skupina B

Skupina C

Nadstavbové skupiny

Skupina D

Skupina E

Skupina o 7.9. miesto

Play-off

Stretnutie o 5. miesto

Semifinále

Stretnutie o 3. miesto

Finále

Konečné poradie 

Muži

Ženy

Pozn: 4 najlepšie tímy mužov sa kvalifikovali zároveň aj Africkú kvalifikáciu na LOH 2004. Rovnako 4 najlepšie tímy žien sa kvalifikovali na Africkú kvalifikáciu na LOH 2004 (neskôr Kamerun nahradil Alžírsko).

Referencie

Externé odkazy 
 Oficiálna stránka Africkej hádzanárskej konfederácie 
 Oficiálna stránka Marockej hádzanárskej federácie (po arabsky)

Zdroje 
 Majstrovstvá Afriky 2002 na stránke Africkej hádzanárskej konfederácie /
 Mužský a ženský turnaj Majstrovstiev Afriky 2002 na stránke todor66.com 

Hádzaná v 2002
Majstrovstvá Afriky v hádzanej
Hádzaná
Keltská harfa

Keltská harfa alebo Clàrsach alebo Cláirseach (závisí od výslovnosti, či je to v írčine alebo škótskej gaelčine) je stredoveký hudobný nástroj podobný harfe, ktorý tvorí telo z jedného kusa dreva a zvyčajne 30 bronzových strún s menším rozostupom.

Dnešná podoba keltskej harfy vychádza z rekonštrukcie pôvodnej škótskej harfy Queen Marry alebo írskej Trinity, ktorá sa dá vidieť v Trinity College.

Zaujímavosti
 je štátnym symbolom Írska
 nachádza sa na etikete piva Guiness

Zdroj
Článok o Clàrsach zo stránky venovanej harfám

Strunové nástroje
Psík medvedíkovitý

Psík medvedíkovitý (iné názvy: psík medviedikovitý , medvedíkovec kuní, medvedíkovec hôrny, pes kunovitý; lat. Nyctereutes procyonoides) je druh cicavca z čeľade psovité (Canidae). Výskyt na Slovensku bol doložený na 30,2 % územia.

Výskyt 
Pôvodne sa vyskytoval v Juhovýchodnej Ázii, vo Vietname, na východnej Sibíri, v Mandžusku a Japonsku. Pre kožušinový chov ho doviezli na Ukrajinu a odtiaľ sa úspešne rozširuje na západ. Dnes do areálu jeho výskytu v Európe patria pobaltské krajiny, Bielorusko, Ukrajina, Rusko, Poľsko, Slovensko, Česko, Nemecko, Francúzsko a Taliansko.

Rozšírenie na Slovensku 
Zo 429 mapovacích kvadrátov DFS sa celkovo vyskytol v 130 (30,2 % rozlohy Slovenska) v nadmorských výškach  (Senné) až  (Tatranská Lomnica, Vysokých Tatrách).

Vzhľad 
Tento psík je stavbou tela podobný jazvecovi. Dosahuje dĺžku tela do , pričom je vysoký len asi 20 až . Dlhá strapatá srsť je hnedosivá, s tmavšími nohami a pozdĺžnom pruhom na chrbte. Hlava s mohutnými bokombradami má tmavú masku tiahnúcu sa od očí cez líca až ku krku. Asi  dlhý chvost nosí voľne spustený.

Spôsob života 
Je to nočný tvor, ktorý žije v pároch alebo voľných rodinných skupinách. V zime hibernuje. Na jeseň priberie o 50 percent, nasleduje hlboký spánok, zvyčajne v opustenom líščom alebo jazvečom brlohu. Nevie štekať.

Potrava a spôsob obživy 
Potravu si psík medvedíkovitý hľadá na brehoch riek, jazier a morských brehoch. Je to všežravec, žerie všetko od plodov po vtáky, myši, kraby a ryby.

Rozmnožovanie 
Párenie prebieha skoro na jar, psíky pri ňom prenikavo kňučia. Po deviatich týždňoch samica vrhá 5 – 8 (9) mláďat, ktoré nadobúdajú zrak po 9 – 10 a sluch asi po 14-tich dňoch. Mláďatá pohlavne dospievajú po prvom roku života a dožívajú sa v prírode 8 rokov, v zajatí až 10 – 12 rokov.

Početnosť 
V súčasnej dobe sa druh nekontrolovane šíri a v mnohých krajinách (vrátane Česka) je vedený ako invázny druh. O jeho nevšednej schopnosti populačnej expanzie hovorí aj poznatok, že keď v Lotyšsku v roku 1948 vypustili 35 jedincov, o 12 rokov už ulovili 4 210 psíkov.

Galéria

Referencie

Literatúra

Iné projekty

Externé odkazy 
 Psík medvedíkovitý na BioLib.cz

Psovité
Najmenej ohrozené druhy
Invázne živočíchy
Európske cicavce
Ázijské cicavce
Cicavce na Slovensku
Česká komora architektov

Česká komora architektov (skratka ČKA) je samosprávne profesné združenie (ako orgán verejnej správy), ktoré bolo zriadené zákonom 12. mája 1992. Bola založená pre plnenie štátnej regulácie a kultivácie povolaní architekt a krajinný architekt. Zabezpečuje ich autorizáciu, vedie zoznamy a vykonáva dohľad nad ich výkonmi. Od roku 2003 je ČKA členom Architektonickej rady Európy – ACE. Sídlo má v Prahe a veľkú pobočku v Brne. Česká komora architektov udržiava veľmi priateľské kontakty so Slovenskou komorou architektov.

Poslanie 
Jedným z hlavných úloh, ktoré má komora plniť, je vytváranie riadnych a rovnovážnych relácií medzi účastníkmi procesu navrhovania stavieb, územného plánovania a ich následného vykonávania. Profesia architekta je vykonávaná na pomedzí verejných a súkromných záujmov.

Vznik 
Česká komora architektov vznikla z novej motivácie (po roku 1989), spojenej s túžbami po vzniku prostredia pre riadny výkon náročných povolaní, ktoré majú silný vplyv na verejný život, verejný priestor a týkajú sa zájmov takmer všetkých obyvateľov.

Dejiny 
Česká komora architektov bola zriadená prijatím zákona č. 360/1992 Sb. (ČR) na 37. schôdzi Českej národnej rady 12. mája 1992 a na základe dlhodobého reštitučného procesu, ktorý bol začatý neformálnymi rozpravami pred „něžnou revolúciou“. Jej predchodkyňou bola Komora civilných inžinierov (1913 – 1951), ktorá mala aj sekciu architektov. Nedemokratický režim pred rokom 1989 zrušil profesné komory v roku 1951 a nedovolil slobodný výkon vysoko kvalifikovaných povolaní v samosprávnom modeli.

V čase neslobody  nesmeli fyzické osoby samostatne projektovať, čo mohli len právnické osoby – tzv. „socialistické organizácie“ (rovnako ako tomu bolo na Slovensku), čím sa motivácia, zodpovednosť aj kreativita, ktorá sú vlastné len jednotlivcom, takmer vytratili. Prvé úvahy o obnovení komôr sa vynorili v prostredí libereckého ateliéru Sial, v byte architekta Otakara Binara a v kruhu K. Hubáčeka a M. Masáka a z popudu Václava Havla už v zime roku 1986.

Pôsobnosť autorizovaných architektov podľa krajov ČR

Referencie

Literatúra 
 Zdeněk Koudelka: Samospráva, Linde: Praha 2007, 399 s., ISBN 978-80-7201-665-5
 Petr Serafin,David Dvořák: Zadávání veřejných zakázek ve stavebnictví. Praha (ABF) 2009.
 Svoboda Petr: Ústavní základy správního zřízení. Praha Linde 2007
 Pražanová Markéta: Ročenky ČKA 2007-2011. Praha ČKA ISBN 978-80-86790-16-9
 Kancelář ČNR: Těsnopisecká zpráva o schůzi České národní rady 37. Praha ČNR 1992, s. 59-96

Externé odkazy 
 Web Českej komory architektov

Architektonické organizácie
Architektúra v Česku
Krajinná architektúra
Organizácie v Česku
 
Úrady Českej republiky
Zoznam osobností Bostonu

Mary Dyerová (* asi 1611 – † 1660), anglická puritánka, neskôr kvakerka
 Elihu Yale (* 1649 – † 1721), obchodník, guvernér Madrásu v britskej Východnej Indii a prvý mecenáš Yale University
 Benjamin Franklin (* 1706 – † 1790), nakladateľ, spisovateľ, objaviteľ, štátnik, diplomat a prírodovedec
 John Winthrop (* 1714 – † 1779), astronóm
 Samuel Adams (* 1722 – † 1803), politický filozof a jeden z Otcov zakladateľov Spojených štátov amerických
 John Singleton Copley (* 1738 – † 1815), americko-britský maliar
 Ralph Waldo Emerson (* 1803 – † 1882), filozof a spisovateľ
 Edgar Allan Poe (* 1809 – † 1849), spisovateľ
 Edward Tuckerman (*1817 – † 1886), botanik
 Mary Livermorová (* 1820 – † 1905), novinárka a ochrankyňa ženských práv
 Benjamin Vaughan Abbott (* 1830 – † 1890), americký právnik
 Henry Adams (* 1838 – † 1918), historik a kultúrny filozof
 Percival Lowell (* 1855 – † 1916), astronóm
 Louis Sullivan (* 1856 – † 1924), architekt
 Alvin Langdon Coburn (* 1882 – † 1946), americko-britský fotograf
 Walter Gropius (* 1883 – † 1969), nemecký architekt a zakladateľ Bauhausu
 Richard Edler von Mises (* 1883 – † 1953), rakúsky matematik a mechanik
 Eugene O’Neill (* 1888 – † 1953), dramatik, štvornásobný nositeľ Pulitzerovej ceny a nositeľ Nobelovej ceny za literatúru
 Roman Osipovič Jakobson (* 1896 – † 1982), americký lingvista ruského pôvodu
 Carl Mydans (* 1907 – † 2004), fotograf
 John Bardeen (* 1908 – † 1991), fyzik a elektrotechnik, ktorý získal dvakrát Nobelovu cenu za fyziku:
 Willard Van Orman Quine (* 1908 – † 2000), filozof, logik a matematik
 Merton H. Miller (* 1923 – † 2000), ekonóm
 Noah Gordon (* 1926), spisovateľ
 Henry W. Kendall (* 1926 – † 1999), fyzik a nositeľ Nobelovej ceny
 John McCarthy (* 1927 – † 2011), logik a informatik
 Sylvia Plathová (* 1932 – † 1963), spisovateľka a poetka
 Edward Kennedy (1932 – † 2009), politik zo slávnej dynastie Kennedyovcov
 William Forsyth Sharpe (* 1934), ekonóm a nositeľ Nobelovej ceny za ekonómiu
 Richard M. Karp (* 1935), informatik
 Story Musgrave (* 1935), astronaut
 Bruce McCandless (* 1937), astronaut
 John Brockman (* 1941), literárny agent
 Michael Bloomberg (* 1942), obchodník a starosta mesta New York
 Daniel Dennett (* 1942), filozof
 Doug Yule (* 1947), spevák a hudobník
 Donna Summer (* 1948), speváčka
 Christa McAuliffeová (1948 – † 1986), učiteľka a astronautka, ktorá zahynula pri havárii raketoplánu Challenger
 Jennifer Coolidge (* 1963), herečka
 Maura Tierney (* 1965), herečka
 Lisa Edelsteinová (* 1966), herečka a dramatička
 Bobby Brown (* 1969), R&B spevák
 Edward Norton (* 1969), herec a režisér
 Jeremy Roenick (* 1970), hokejista
 Uma Thurman (* 1970), herečka
 Mark Wahlberg (* 1971), herec a producent
 Teryn Ashleyová (* 1978), bývalá tenistka
 Eliza Dushku (* 1980), herečka

Zdroj 

Boston
Helena Ekholmová

Helena Ekholmová (* 6. september 1984, Helgum, Švédsko) je švédska biatlonistka, ktorá reprezentovala Švédsko na olympijských hrách v roku 2010 vo Vancouveri. Od sezóny 2005/2006 je členkou švédskeho tímu pre Svetový pohár v biatlone. V sezóne 2008/2009 vyhrala Svetový pohár a v nasledujúcich dvoch sezónach bola tretia. Z majstrovstiev sveta v biatlone má 5 medailí - 3 zlaté a 2 bronzové.

Iné projekty

Externé odkazy 
 Osobná stránka biatlonistky

Švédski olympionici
Švédski biatlonisti
Majstri sveta v biatlone
Škoda 445

Škoda 445 je automobil nižšej strednej triedy, ktorého výroba sa začala v roku 1957 v Mladej Boleslavi a skončila v roku 1959. Škoda 445 patriaca do automobilov nižšej triedy sa oproti svojmu predchodcovi Škode 440 vyznačovala silnejším motorom s výkonom 33 kW a objemom . Odlišná bola i maska chladiča, kde čísla 445 tvorili písmeno „V“. Vzhľadovo sa škoda 440 a 445 vôbec nelíšili.

Výroba automobilu
Automobil Škoda 445 sa v Mladej Boleslavi vyrábala len v jednom farebnom prevedení. Za príplatok však bola k dispozícii aj v iných farbách. Vďaka silnému trhu bola Škoda 445 vyrábaná hlavne kvôli exportu na Nový Zéland, do Južnej Ameriky a Západnej Európy s celkovým  počtom kusov 9375. Pre svoju nízku cenu, úsporné vlastnosti a spoľahlivosť si Škoda 445 získala mnoho nadšencov.

Predchodca Škoda 440
Škoda 440  spustila svoju výrobu v roku 1955. Dominovala výkonom motora 29,4 kW. Automobil dosahoval svoju maximálnu rýchlosť až /h.

Inovácie automobilu
Nové technológie z radu Škoda 440 nenechali na seba dlho čakať. Kabriolet Škoda 450 s objemom motora , maximálnou rýchlosťou /h a výkonom 36,8 kW bol na trh predstavený už v roku 1958.
Historickým medzníkom v roku 1959 došlo k premenovaniu a modernizácií karosérie. Automobily sa od tohto roku začali nazývať Škoda Octavia. Typ 445 sa stal novou Škodou Octavia Super a verzia 450 Škodou Felíciou.

Referencie

Iné projekty

Zdroje 
 Článok o automobile Škoda 445 dostupný na slovenskej encyklopédií automobilov Škoda.
 Informácie o automobile Škoda 445 a Škoda 440 dostupné online na oficiálnych stránkach automobilov Škoda.

445
Abímelech (kráľ Geráry)

Abímelech (synonymá pozri v článku Abímelech) je v Biblii kráľ Geráry, ktorý dal uniesť Abrahámovu ženu Sáru, mysliac si, že je to jeho (Abrahámova) sestra. Vo sne bol upozornený na skutočný stav vecí a varovaný, že zomrie, ak sa jej dotkne; preto ju radšej vrátil Abrahámovi.

Referencie 

Biblické postavy